Bugenvilejas
Bugenvilejas (Bougainvillea) ir naktsziežu dzimtas ģints, kurā ir klasificēti dekoratīvi krūmi, koki un vīteņaugi. Ģints dabiskais izplatības areāls ir Dienvidamerikā, taču sugas ir ieviesušās arī citviet pasaulē, tostarp, vietumis Dienvidāzijā un Āfrikā. Daudzviet pasaulē bugenvilejas tiek audzētas kā telpaugi un krāšņumaugi apstādījumos. Bugenvileju sula, saskarsmē ar ādu, var radīt izsitumus.